הערשעלע סקווערער

רבי נפתלי צבי פון שטאט סקווירא, אדער ווי מ'האט אים גערופן מיט ליבשאפט רבי הערשעלע סקווערער, איז געווען דער עלטצטער אור-אייניקל פונעם הייליגער בעל שם טוב, זייענדיג דער דריטער דור. ער איז געווען א זון פון רבי אהרן טיטיעווער, זון פון רבי צבי הערש, זון פון רבי ישראל בעל שם טוב.

ער האט געוואוינט אין דער שטאט סקווירא, אוואו ער איז געווען דער גוטער יוד, און איז דארט נסתלק געווארן אום י"ח תשרי, און איז געווארן באהאלטן אינעם ארטיגן בית החיים.

שפעטער מיט יארן, ווען ער האט שוין נישט געלעבט, איז געווארן ביי אים אן איידעם, דער רבי ר' איציקל סקווירער, וואס האט גענומען ביים דריטן שידוך זיין טאכטער חנה סימא, און געזאגט דערביי; איך טו דעם שידוך נישט פאר געלט אדער פאר כבוד, נאר בלויז ווייל כ'וויל געבערן נאך נשמות וואס זאלן זיין אייניקלעך פונעם הייליגן בעל שם טוב.

 זיין משפחה 
רבי הערשעלע'ס קינדער זענען:
 הרב אהרן פון סאלאכאוו
 מרת שרה שיינא, די ווייב פון הרב ישעיה משולם זושא טווערסקי פון טשערנאביל
 מרת יוכבד, די ווייב פון הרב נחום יוסף טווערסקי פון קאריסטשאוו.
 מרת נחמה אדל, די ווייב פון הרב שלמה שמואל טווערסקי.
 הרב שלמה בנציון טווערסקי (ה'תר"ל - ח' תשרי ה'ת"ש), פון טשערנאביל.
 רעבעצין חנה סימא, די ערשטע רעבעצין פון רבי מרדכי זאב ראבינאוויטש, און ביים צווייטן שידוך די רעבעצין פון רבי איציקל סקווערער.
 רבי דוד'ל סקווערער
 רבי ישראל פון סקווירא

קאַטעגאָריע:אדמורי"ם
קאַטעגאָריע:אייניקלעך פון בעש"ט
קאַטעגאָריע:רוסישע אדמורי"ם
קאַטעגאָריע:סקווירא